**IZJAVA ZA MEDIJE**

01. jul 2020.

**Počinje treća faza UNDP projekta za podršku borbe protiv korupcije na Kosovu (SAEK) za period 2020-2024**

UNDP sa zadovoljstvom objavljuje početak treće faze projekta za podršku borbi protiv korupcije na Kosovu (SAEK III) 2020-2024, koji će finansirati Vlade Švajcarske (SDC) i Švedske (SIDA).

Prethodne faze SAEK I (2012-2016) i SAEK II (2016-2020) podrazumevale su podršku kosovskim institucijama u nacrtima zakona i zakonskih okvira za sprečavanje korupcije, uputstva za određivanje kazni na sudovima, deklaracije i javni prikaz imovine zvaničnika, finansiranje političkih partija, i otkrivanje pranja novca. Povećani kapaciteti Agencije za borbu protiv korupcije za rezultat su imali 89 presuda, dok je platforma “kallxo.com” rezultirala prijavama o korupciji sa preko 50 hapšenja i optužnica viših zvaničnika. Projekat je pomogao sertifikovanje preko 40 istražitelja prevara koji rade na veoma kompleksnim slučajevima korupcije i finansija.

Navešćemo nekoliko ključnih rezultata: do danas, SAEK je pružio Kosovu široki spektar elektronskih alatki za otkrivanje korupcije, uključujući online sredstva za javne ličnosti i sistem samodeklaracije; sistem za rukovođenje slučajecima u preliminarnoj fazi istrage; online sredstvo za tužioce koji istražuju finansijske takse i carine a sa ciljem otkrivanja korupcije i finansijskih krivičnih dela; bazu podataka za politički izložena lica (PEPs) i bazu podataka za otkrivanje ličnih i korporativnih sredstava.

Napori SAEK-a rezultirali su time da Kosovo sada ima sopstvenu internu stručnost u istraživanju finansijskog kriminala, redovnu upotrebu posebno dizajniranih e-alata za borbu protiv korupcije i snažnu međuagencijsku saradnju - a svi su temelji efikasne borbe protiv korupcije sistem korupcije. Nastavljajući sa ovim rezultatima, SAEK III ima za cilj dodatno jačanje transparentnosti i odgovornosti, istovremeno fokusirajući se na povraćaj skrivene ukradene imovine.

Na virtuelnoj ceremoniji potpisivanja, stalna predstavnica UNDP-a, Marija Suokko, izjavila je da su *„Navedeni napori u borbi protiv korupcije posebno su važni u ovom vremenu globalne pandemije KOVID-19, kada su se vlasti suočile sa krizom koja nije samo zdravstvena kriza - već složena razvojna kriza koja pogađa sve oblasti života i, na kraju, krizu upravljanja. Sada je više nego ikad najvažnije da se javna sredstva efikasno i transparentno koriste za one kojima su najpotrebnija. “*

Ambasador Švajcarske, Nj.E. Jean-Hubert Lebet i ambasadorka Švedske Nj.E. Karin Hernmarck Ahlini u svojoj zajedničkoj izjavi dodali su da su „*Uvereni da građani Kosova zaslužuju bolju budućnost u kojoj niko nije iznad zakona. Zbog toga želimo da pomognemo ključnim institucijama na Kosovu u njihovoj borbi protiv korupcije i povraćaj ukradene imovine. Ključni instrumenti su uspostavljeni, ali nakon godina obećanja, nedostatak političke podrške i dalje ometa napore u borbi protiv korupcije. Očekujemo jaču odlučnost i opipljivije rezultate. "*

UNDP SAEK biće uz svoje partnere čiji je posao otkrivanje i krivično gonjenje onih koji pokušavaju zloupotrebiti javna sredstva za ličnu korist i, što je najvažnije, povratiti i vratiti ukradenu imovinu u javni budžet gde se mogu koristiti za javno dobro.

UNDP iskreno zahvaljuje vladama Švajcarske i Švedske, SDC i SIDA na njihovoj veri i podršci našem radu. Zajedno ćemo nastaviti da pomažemo poboljšanju života građana transparentnim i odgovornim upravljanjem i garancijom da se korupcija neće tolerisati u ovom kriznom trenutku.

**Za više informacija molimo Vas da kontaktirate:**

Burbuqe Dobranja, UNDP službenica za informisanje

Phone: (038) 249 066 ext. 410;   mobile: 049 720 800      e-mail: [burbuqe.dobranja@undp.org](mailto:burbuqe.dobranja@undp.org)

Danijela Mitić, UNDP službenica za informisanje

Phone: (038) 249 066 ext. 412;    mobile: 049 720 824     e-mail: [danijela.mitic@undp.org](mailto:danijela.mitic@undp.org)